# אנה פאוקר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אנה פאוקר Ana Pauker ‏ מדינאית רומניה יהודיה שנולדה בשם חנה רבינסון Hannah Rabinsohn ביום 13 בפברואר 1893 ונפטרה ביום 14 ביוני 1960. אנא פאוקר נולדה למשפחה יהודית אורטודוקסית עניה כבת לשוחט ונכדה של רב בישוב "קודרשטי" Codreşti במחוז וסלוי, ברומניה. בצעירותה למדה עברית, אך בעוד שאחיה הקטן, זלמן פנה לציונות, היא פנתה לסוציאליזם. בגלל פעילותה הפוליטית נעצרה בשנת 1922, יחד עם בעלה מרסל פאוקר ולאחר ששוחררו יצאו לגלות בשווייץ ומשם לצרפת. היא הייתה פעילה קומוניסטית מצעירותה ובשנת 1933 יצאה לברית המועצות כגולה פוליטית והייתה שם מדריכה בקומאינטרן. בשנת 1935 שבה לרומניה והייתה המזכירה הכללית של המפלגה הקומוניסטית הרומנית. היא נעצרה על ידי שלטונות רומניה יחד עם מנהיגים קומוניסטים נוספים כמו אלכסנדרו מוגיורוש ואלכסנדרו דרגיצ'י, נשפטה ונידונה לעשר שנות מאסר. בחוד יולי, בשנת 1941, בעקבות לחצים של ברית המועצות, שוחררה מהכלא ועברה לגור במוסקבה (תמורת אסיר רומני שעצרו הסובייטים לאחר סיפוח בסרביה). במהלך מלחמת העולם השניה עסקה בארגון מתנדבים למלחמה בנאצים מבין השבוים הרומנים בברית המועצות והייתה לראש קבוצת הקומוניסטים הרומנים בברית המועצות, קבוצה שכונתה "סייעת מוסקבה". משנת 1945 כיהנה כחברת ממשלת רומניה ומשנת 1947 כשרת החוץ שלה. בשנת 1949 מונתה לתפקיד אחד ממלאי מקום ראש הממשלה. בשנת 1952, באחד הטיהורים, הודחה מכל תפקידיה, הואשמה בקוסמופוליטיות והועמדה בפני חקירות במטרה להעמידה למשפט, אך לאחר מות סטלין, בשנת 1953, שוחררה ונשלחה למעצר בית. בשנותיה האחרונות עבדה כמתרגמת מצרפתית ומגרמנית.

לאנה פאוקר היה תפקיד אישי חשוב בטיפוחו וחינוכו של יון איליאסקו שהיה לנשיא רומניה.

לאנה ומרסל פאוקר היו שלושה ילדים:

- טניו Tanio (1921-1922)
- ולאד Vlad נולד בשנת 1926
- טטיאנה Tatiana נולדה בשנת 1928

מקור: http://he.wikipedia.org../../../%D7%90/%D7%A0/%D7%94/%D7%90%D7%A0%D7%94_%D7%A4%D7%90%D7%95%D7%A7%D7%A8.html

קטגוריות: מדינאים ופוליטיקאים רומנים | יהודים רומנים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Deutsch
- Nederlands
- Română